## Pravilnik o najvišim dopuštenim razinama buke u sredini u kojoj ljudi rade i borave

### NN 37/1990 (25.9.1990.), Pravilnik o najvišim dopuštenim razinama buke u sredini u kojoj ljudi rade i borave

# MINISTAR ZDRAVSTVA I SOCIJALNE ZAŠTITE

Na temelju člana 1. stava 2. Zakona o zaštiti od buke("Narodne
novine", br 17/90) ministar zdravstva i socijalne skrbi uz suglasnost
ministra za građevinarstvo, stambene i komunalne poslove i zaštitu čovjekove
okoline, ministra za pomorstvo, saobraćaj i veze, ministra za turizam,
ministra za rad i zapošljavanje, ministra za energetiku, industriju, rudarstvo
i zanatstvo donosi

## PRAVILNIK

### o najvišim dopuštenim razinama buke u sredini u kojoj ljudi rade i borave

Član1.

Ovim pravilnikom određuju se najviše dopuštene razine buke u sredini
u kojoj ljudi rade i borave. Odredbe ovog pravilnika ne odnose se na buku
koja nastaje u radnim prostorijama i prostorima kao posljedica tehnološkog
procesa koji se u njima odvija.

Član 2.

Karakteristična veličina buke koja se mjeri i na osnovi koje se vrši
ocjena je ekvivalentna razini buke u decibelima A (Laeq u dBA).

Član 3.

Najviše dopuštene razine buke u radnim prostorijama koju stvaraju neproizvodni
izvori (uređaji za ventilaciju, susjedna organizacija, promet i sl.) dane
su u tablici 1.

Član 4.

Najviše dopuštene razine buke u boravišnim prostorijama stambenih zgrada,
koja potječe iz pogonskih prostorija u zgradi, od kućnih instalacija i
uređaja u susjednim stanovima odnosno uslijed različitih privrednih i drugih
aktivnosti koje se obavljaju u prostorijama stambenih zgrada ili njihovoj
neposrednoj blizini, kao i od stacionarnih izvora buke izvan stambene zgrade,
ne smije prijeći vrijednost od 30 dBA noću i 40 dBA danju. Ako je buka
uređaja i instalacija povremena ili neujednačena, tada ukupno tri 15-minutne
ekvivalentne razine u toku dana ili noći ne smiju prijeći navedene granice.
U slučajevima kada je razina osnovne buke u boravišnim prostorijama stambenih
zgrada ispod 25 dBA ili 35 dBA danju, buka uređaja i instalacija u zgradi
pojedinačno ili zajedno ne smije uzrokovati povećanje buke za više od 5
dBA.

U boravišnim prostorijama stambenih zgrada tri naviše 15-minutne ekvivalentne
razine buke, koje potječu od nestacionarnih izvora buke(prometa i sl.)
izvan stambene zgrade, u toku dana ne smije prijeći 45 dBA, a u toku noći
35 dBA.

Član 5.

Najviše dopuštene razine buke u boravišnim prostorijama ostalih namjena,
koje nisu stambene, dane su u tablici 2.

Član 6.

Najviše dopuštene razine buke na vanjskim prostorima dane su u tablici
3. Gradsko središte, u smislu ovog pravilnika određuje skupština općine
odnosno skupština gradske zajednice općina.

U postojećim naseljima, u kojima buka zadovoljava vrijednost iz tablice
3, razina buke koja potječe od novih izvora buke prilikom izgradnje novih
i rekonstrukcije starih objekata ne smije prijeći prethodno zatečeno stanje.

Za postojeća područja u kojim je razina buke viša od dopuštene u tablici
3, novoprojektirani ili rekonstruirani izvori buke moraju zadovoljavati
uvjete iz tablice 3. Za novoprojektirane ili rekonstruirane zgrade u takvim
područjima treba prostorno-planskim dokumentima utvrditi provedbene mjere
odnosno odredbe za smanjenje buke u dopuštene granice prema tablici 3 i
definirati urbanističko-tehničke uvjete izgradnje odnosno rekonstrukcije
zgrada u skladu s odredbama JUS U. 06. 201.

ČLan 7.

Buka se mjeri metodom utvrđenom u JUS standardima. Ukoliko ne postoji
odgovarajući JUS standard, mjerenje se obavlja metodom određenom u međunarodnim
standardima IS.

Član 8.

Ovaj pravilnik stupa na snagu osmog dana nakon objeve u "Narodnim
novinama".

Klasa: 351-02/90-04/

Urbroj: 534-04-17-90-1

Zagreb, 29. kolovoza 1990.

Ministar zdravstva i socijalne zaštite

**prof. dr. Andrija Hebrang, dr. sci., v.r.**

---

```
tablica 1
__________________________________________________________
Redni           Vrsta djelatnosti                               Dopuštena razina buke
broj                                                            Leq u dBA
__________________________________________________________
                Rad pretežno mentalnog karaktera
1.              koji zahtjeva koncentraciju, ali                        55
                rutinski rad
__________________________________________________________
                Mentalni rad usmjeren na kontrolu
                rada skupine ljudi koja obavlja pretežno
2.              fizički rad. Rad koji zahtijeva koncentraciju           50
                ili neposredno govorno i telefonsko
                komuniciranje
__________________________________________________________
                Mentalni rad usmjeren na kontrolu
                rada skupine ljudi koja obavlja pretežno
                mentalni rad. Rad koji zahtijeva
3.              koncentraciju ili neposredno govorno                    45
                i telefonsko komuniciranje. Rad isključivo
                vezan za razgovore preko komunikacijskih
                sredstava (telefon i dr.)
__________________________________________________________
                Mentalni rad koji zahtijeva veliku
                koncentraciju, isključivanje iz okoliša,
4.              preciznu psihomotoriku ili komuniciranje                40
                sa skupinom ljudi.
__________________________________________________________
                Mentalni rad kao izradba koncepcija,
                rad vezan za veliku odgovornost,
5.              komuniciranje radi dogovora sa                  35
                skupinom ljudi
__________________________________________________________

Tablica 2
__________________________________________________________________________
                                                        Najviše dopuštene 15-minutne
                                                        razine Leq u dBA
Redni   Namjena prostorije                      ______________________________________
broj                                                            danju           noću
__________________________________________________________________________

1.      Bolnice, klinike, domovi zdrav-
        lja i sl.
__________________________________________________________________________

1.1.    Bolesničke sobe                                 35              30
1.2.    Ordinacije                                              40              40
1.3.    Operacijski blok bez medicin-
        skih uređaja i opreme                                   35              35
2.      Hoteli, moteli, domovi, samaćki
        hoteli i sl.
2.1.    Hotelske sobe "A" kategorije i
        viših kategorija:
        - od izvora buke u zgradi i sta-
        cionarnih izvora izvan zgrade                           35              30
        - od nestacionarnih izvora buke
        izvan zgrade                                            40              35
2.2.    Hotelske sobe "B" kategorije i
        nižih kategorija:
        - od izvora buke u zgradi i sta-
        cionarnih izvora izvan zgrade                           40              35
        - od nestacionarnih izvora buke
        izvan zgrade                                            45              40
2.3.    Spavaonice u domovima:
        - od izvora buke u zgradi i sta-
        cionarnih izvora izvan zgrade                           40              35
        - od nestacionarnih izvora buke
        izvan zgrade                                            45              40
2.4.    Sobe u samačkim hotelima
        - od,izvora buke u zgradi i sta-
        cionarnih izvora izvan zgrade                           40              35
        - od nestacionarnih izvora buke
        izvan zgrade                                            45              40
__________________________________________________________________________
3.      Škole,fakulteti,biblioteke,
        naučnoistraživački instituti i sl.
__________________________________________________________________________
3.1. Amfiteatri i učionice                                      40              40
3.2. Kabineti na fakultetima                                    35              35
3.3. Kabineti u školama                                 40              40
3.4. Čitaonice,biblioteke                                       40              40
__________________________________________________________________________
4. Dvorane
__________________________________________________________________________
4.1.    Kino dvorane                                            40              40
4.2.    Kazališta                                               30              30
4.3.    Koncertne dvorane                                       30              30
__________________________________________________________________________
5.      Ustanove za predškolsku djecui sl.
__________________________________________________________________________
5.1.    Sobe za odmor djece:
        - od izvora buke u zgradi i stacionarnih
        izvora izvan zgrade                                     40              35
        - od nestacionarnih izvora buke izvan zgrade            45              35
5.2.    Sobe za rad s djecom                                    45              45
______________________________________________________________

        Tablica 3
__________________________________________________________________________
                                                        Najviše dopuštene 15-minutne
                                                        razine Leq u dBA
Redni   Namjena prostorije                      ______________________________________
broj                                                                    danju           noću
__________________________________________________________________________

1.              Bolničke zone,oporavilišta,zone
                odmora i rekreacije,kulturno-
                -povijeni lokaliteti i veliki parkovi           50              40
__________________________________________________________________________
2.              Stambena gradska područja,ostala
                naselja, turističke zone,kampovi i
                zone odgojno-obrazovnih institiucija,
                naučnoistraživački instituti                    55              45
__________________________________________________________________________
3.              Poslovno-stambena zona s objektirna
                javne namjene izvan gradskog središta,
                dječja igrališta                                60              50
__________________________________________________________________________
4.              Poslovno-stambena zona s objektima
                javne namjene unutar gradskog središta,
                zone duž autoputeva i glavnih gradskih
                prometnica                                      65              50
__________________________________________________________________________
5.              Industrijska,skladišna i servisna područja      Na granici ove zone buka
                te područja transportnih terminala,             ne smije prelaziti dopuštene
                bez stanova*                                    razine u zoni s kojom graniči.
__________________________________________________________________________
* unutar ovih područja treba se ravnati u skladu s propisima o zaštiti na radu iz člana 1.stava 2 ovoga pravilnika.

```

Pravilnik, NN 37/1990-717